Diari Oficial de la Generalitat Valenciana


Sumari del DOGV 4043, del 06-07-2005 (2001/902927)

ORDRE de 12 de juliol de 2001, de la Conselleria d'Agricultura, Pesca i Alimentació, per la qual s'estableixen ajudes per a pal·liar els efectes produïts per la pedregada ocorreguda durant els mesos d'abril, maig i juny en diversos municipis de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2001/07/12/(2)/dof/vci/html**

### Dades del document

Número de DOGV
:   4043

Data del DOGV
:   06-07-2005

Secció del DOGV
:   I. DISPOSICIONS GENERALS

Número del document
:   2001/902927


Data del document
:   12-07-2001

Organisme emissor


Tipus de document
:   Ordre

Descriptors 

:   * Castelló de la Plana
    * València
    * Alacant
    * ajuda a l'agricultura
    * catàstrofe agrícola
    * suport econòmic

ORDRE de 12 de juliol de 2001, de la Conselleria d'Agricultura, Pesca i Alimentació, per la qual s'estableixen ajudes per a pal·liar els efectes produïts per la pedregada ocorreguda durant els mesos d'abril, maig i juny en diversos municipis de la Comunitat Valenciana. [2001/X6988]  
Durant els mesos d'abril, maig i juny, el territori de la Comunitat Valenciana s'ha vist afectat per nombrosos fenòmens tempestuosos que han estat acompanyats d'intenses precipitacions en forma de pedra i han causat importants danys en les explotacions agrícoles.   
La cobertura per a la major part dels danys en les produccions agrícoles està recollida en el pla d'assegurances agràries vigent per a la campanya 2001. No obstant això, hi ha algunes orientacions productives per a les quals no s'havia iniciat el període de garanties en el moment del sinistre, i d'altres en què no hi ha línia d'assegurança específica per a algunes contingències, cosa que obliga a prendre mesures sobre això.  
Davant d'aquesta situació i una vegada avaluada l'amplitud dels danys, la Conselleria d'Agricultura, Pesca i Alimentació ha decidit establir unes ajudes econòmiques que pal·lien, en la mesura que es puga, els efectes produïts i permeten la recuperació econòmica de les explotacions agrícoles afectades per aquest fenomen meteorològic.  
Per això i d'acord amb les atribucions conferides per l'article 35 de la Llei de Govern Valencià,  
ORDENE  
Article 1  
La Conselleria d'Agricultura, Pesca i Alimentació concedirà ajudes econòmiques a les explotacions agrícoles que s'han vist afectades com a conseqüència de les fortes pedregades succeïdes durant els mesos d'abril, maig i juny, i que han provocat danys superiors al 30% en les següents orientacions productives o mitjans de protecció: caqui, magrana, kiwi, planta ornamental davall coberta, cultiu de flor tallada a l'aire lliure, vivers de vinya (producció de barbats) i mitjans de protecció en cultius protegits sense assegurança (hivernacles, umbracles, etc.) sempre que les explotacions es troben ubicades en algun dels termes municipals que es relacionen en l'annex I d'aquesta ordre.  
Article 2  
Les sol·licituds d'ajuda es presentaran, mitjançant impresos que seran facilitats per la Conselleria d'Agricultura, Pesca i Alimentació, en les oficines comarcals de la pròpia Conselleria o en qualsevol dels llocs que determina l'article 38 de la Llei 30/1992, en el termini de seixanta dies a partir de la data de publicació d'aquesta ordre en el Diari Oficial de la Generalitat Valenciana.  
Les sol·licituds d'ajuda hauran d'anar acompanyades de la següent documentació:  
- Fotocòpia acarada del NIF/CIF  
- Cèdula cadastral o rebut de la contribució  
- Fotocòpia acarada d'haver subscrit pòlissa d'assegurança agrària en la campanya anterior (si escau)  
Article 3  
Les ajudes revestiran la forma de bonificació en el tipus d'interés dels préstecs que se sol·liciten a l'empara del conveni que es firme entre la Conselleria d'Agricultura, Pesca i Alimentació i les entitats financeres col·laboradores.  
Els préstecs tindran una duració màxima de cinc anys, amb un de carència quant a amortització de capital. Els interessos s'abonaran anualment i la quantia d'aquests serà l'euribor a un any més un amb cinc punts.  
La bonificació als interessos començarà des de la data de formalització de l'operació financera (abans del 30 de novembre del 2001, excepte autorització expressa de la Direcció General de Producció Agrària) i acabarà el 30 de juny del 2006.  
Article 4  
Segons l'orientació productiva de la parcel·la afectada s'estableixen els següents mòduls màxims a l'efecte de quantificar la pèrdua de collita:  
- Cultiu de caqui: 1.000.000 PTA/ha  
- Cultiu de magrana: 1.100.000 PTA/ha  
- Cultiu de kiwi: 3.000.000 PTA/ha  
- Planta ornamental davall coberta: 1.200 PTA/m2  
- Cultiu de flors a l'aire lliure: 1.000 PTA/m2  
- Vivers de vinya (producció de barbats): 800 PTA/m2  
- Mitjans de protecció de cultius protegits:  
Malla: 500 PTA/m2  
Plàstic: 600 PTA/m2  
Vidre: 1.200 PTES/m2  
Altres: 1.000 PTA/m2  
S'estableix un límit màxim, en la quantia del préstec a bonificar, de fins a 5.000.000 de pessetes en el cas d'explotacions agrícoles individuals, i de fins a 35.338.758 de pessetes per a les cooperatives o SAT de producció.  
Article 5  
La bonificació als interessos serà del 100% per a les orientacions productives mancades d'assegurança agrària (kiwi, planta ornamental davall coberta, vivers de vinya-barbats i mitjans de protecció en cultius protegits sense assegurança) indicades en l'article 1. Quan l'orientació productiva siga caqui, magrana o cultiu de flor tallada a l'aire lliure hauran d'acreditar la subscripció de pòlisses d'assegurança agrària durant la campanya anterior per al cultiu i parcel·la considerada. Si no es pot acreditar aquesta circumstància, la bonificació serà del 50% del tipus d'interés fixat en aquesta ordre.  
Article 6  
Es delega en els caps dels serveis territorials de la Conselleria d'Agricultura, Pesca i Alimentació l'emissió del corresponent reconeixement de dret a la formalització dels préstecs en les entitats financeres col·laboradores. El reconeixement serà emés una vegada realitzades les comprovacions adequades i comprovades les dades de la sol·licitud, i es comunicarà als interessats.  
Article 7  
Els titulars d'explotacions agràries afectades per les pedregades succeïdes els passats mesos d'abril, maig i juny, en els diversos municipis assenyalats en l'annex I d'aquesta ordre, amb danys superiors al 30% i que posseïsquen préstecs vius com a conseqüència de ser beneficiaris de les ajudes establides mitjançant el Decret 134/1998, de 8 de setembre, del Govern Valencià, pel qual s'estableixen ajudes econòmiques als titulars d'explotacions agrícoles i ramaderes afectades per les tempestes d'agost de 1998 (DOGV núm. 3.330, de 15.09.1998), podran sol·licitar l'abonament directe als interessats, dels interessos a abonar per part d'aquests a les entitats financeres col·laboradores i corresponents a les anualitats 2001, 2002 i 2003.   
Article 8  
Les sol·licituds d'ajuda es presentaran, mitjançant impresos que seran facilitats per la Conselleria d'Agricultura, Pesca i Alimentació, en les oficines comarcals de la pròpia Conselleria o en qualsevol dels llocs que determina l'article 38 de la Llei 30/1992, en el termini de seixanta dies a partir de la data de publicació d'aquesta ordre en el Diari Oficial de la Generalitat Valenciana.  
Les sol·licituds d'ajuda hauran d'anar acompanyades de la següent documentació:  
- Fotocòpia acarada del NIF/CIF  
- Certificat de l'entitat financera que indique el capital viu pendent  
- Full de manteniment de tercers  
Article 9  
Els titulars d'explotacions agràries afectades per les pedregades succeïdes durant els mesos d'abril, maig i juny, en els diversos municipis assenyalats en l'annex I d'aquesta ordre, amb danys superiors al 30% i que posseïsquen préstecs vius com a conseqüència de ser beneficiaris de les ajudes establides mitjançant l'Ordre de 20 de novembre del 2000, de la Conselleria d'Agricultura, Pesca i Alimentació, per la qual s'estableixen ajudes per a pal·liar els danys en explotacions agràries produïts per les pluges torrencials del mes d'octubre del 2000 a la Comunitat Valenciana (DOGV núm. 3888, de 29/11/2000), podran sol·licitar l'ampliació del període de carència en les operacions financeres acollides a aquest, amb la qual cosa el període de carència durarà fins al 30 de juny del 2002; així mateix, per a la devolució del principal mitjançant les amortitzacions constants, podran sol·licitar passar de 4 a 5 anys, per la qual cosa el període d'amortització comprendrà des del 30 de juny del 2003 fins al 30 de juny del 2007.   
Article 10  
Es delega en el director general de Producció Agrària la resolució de les ajudes previstes en els articles 7 i 9 d'aquesta ordre.  
Article 11  
Els imports globals de les subvencions regulades en aquesta ordre seran a càrrec de l'aplicació pressupostària 49.66.30.3539.136.06.1, línia 1.698 "Protecció de la renda dels agricultors". Durant l'anualitat 2001 s'atendrà la bonificació d'interessos d'acord amb el que indica l'article 8 d'aquesta ordre, per un import màxim de 5.000.000 de pessetes. L'import global màxim per a l'anualitat 2002 serà de 438.009.349 de pessetes i estarà condicionat a l'existència dels crèdits consignats en els pressupostos de la Generalitat Valenciana per a l'any 2002 i següents.  
Article 12  
La consellera d'Agricultura, Pesca i Alimentació formalitzarà, si és procedent, el corresponent conveni de col·laboració amb les entitats financeres, per a la instrumentació dels préstecs i el pagament de les bonificacions d'interés, d'acord amb el que s'estableix en l'article 3 d'aquesta ordre, així com la subscripció de la corresponent addenda al conveni subscrit amb les entitats financeres col·laboradores per a adequar-se al que s'estableix en l'article 8 d'aquesta ordre.  
Article 13  
Es delega en el director general de Producció Agrària la resolució de pagament de les ajudes previstes en aquesta ordre.  
Article 14  
Si en el termini de sis mesos des de la data de publicació de l'ordre no s'haguera dictat resolució expressa, s'entendrà desestimada.  
DISPOSICIONS FINALS  
Primera  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 12 de juliol de 2001  
La consellera d'Agricultura, Pesca i Alimentació,  
MARIA ÀNGELS RAMON-LLIN I MARTÍNEZ  
ANNEX I  
Relació de municipis afectats per la pedregada  
ALACANT Albatera  
 Altea  
 Benejúzar  
 Benferri  
 Bigastro  
 Callosa d'En Sarrià  
 Callosa de Segura  
 Cox  
 Dolors  
 Jacarilla  
 Orihuela  
 Polop  
 Redován  
 Rojales  
 Sant Fulgenci  
 Villena  
   
CASTELLÓ Aín  
 Alcalà de Xivert  
 Algimia de Almonacid  
 Almedíjar  
 Altura  
 Burriana  
 Cabanes  
 Castellnovo  
 Gaibiel  
 Jérica  
 Matet  
 Navajas  
 La Salzadella  
 Segorbe  
 Soneja  
 Sot de Ferrer  
 Torreblanca  
 Vall de Almonacid  
 Viver  
   
VALÈNCIA Alaquàs  
 Albal  
 Albalat dels Tarongers  
 Alborache  
 Albuixech  
 Alcàsser  
 Alcublas  
 Aldaia  
 Alfafar  
 Alfara de Algimia  
 Alfara del Patriarca  
 Alfarp  
 Algar de Palancia  
 Algemesí  
 Algimia de Alfara  
 Alginet  
 Almussafes  
 Alzira  
 Andilla  
 Benaguasil  
 Benetússer  
 Benifaió  
 Benimodo  
 Beniparrell  
 Benisanó  
 Bétera  
 Buñol  
 Burjassot  
 Carlet  
 Casinos  
 Catadau  
 Catarroja  
 Cheste  
 Chiva  
 Puig  
 Estivella  
 Foios  
 Gilet  
 Godella  
 Godelleta  
 Guadassuar  
 Higueruelas  
 L'Alcúdia  
 Llíria  
 Llombai  
 Loriguilla  
 Macastre  
 Manises  
 Marines  
 Massalfassar  
 Massamagrell  
 Massanassa  
 Mislata  
 Moncada  
 Monserrat  
 Montroy  
 Museros  
 Náquera  
 Olocau  
 Paiporta  
 Paterna  
 Pedralba  
 Picanya  
 Picassent  
 La Pobla de Farnals  
 La Pobla de Vallbona  
 Puçol  
 Quart de Poblet  
 Rafelbunyol  
 Real de Montroi  
 Riba-roja de Túria  
 Rocafort  
 Sagunt  
 Sedaví  
 Serra  
 Silla  
 Sollana  
 Torrent  
 Torres Torres  
 Turís  
 València  
 Vilamarxant  
 Xirivella  
 Yátova


Còpia Permalink ELI